
PARLAMENTUL ROMÂNIEI

	  Comisia pentru agricultură, silvicultură, industrie alimentară şi servicii  specifice
	                                                                                       Bucureşti , 09.09.2003

                                                                                       Nr.24/318


 R A P O R T 
asupra proiectului de Lege pentru aprobarea Ordonanţei de urgenţă a Guvernului nr.54/2003 privind interzicerea realizării de clădiri pe suprafeţele din fondul forestier naţional afectate de incendii   


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.54/2003 privind interzicerea realizării de clădiri pe suprafeţele din fondul forestier naţional afectate de incendii, transmis cu adresa nr.445 din  30 iunie 2003.


La întocmirea raportului, Comisia a avut în vedere avizul Consiliului Legislativ şi avizul Comisiei juridice, de disciplină şi imunităţi.


Proiectul de ordonanţă are ca obiect de reglementare instituirea interdicţiei realizării de clădiri pe suprafeţele de fond forestier naţional afectate de incendii şi sancţionarea contravenţională a nerespectării acesteia.

Proiectul de Lege pentru aprobarea Ordonanţei de urgenţă a Guvernului nr.54/2003 privind interzicerea realizării de clădiri pe suprafeţele din fondul forestier naţional afectate de incendii face parte din categoria legilor ordinare, potrivit prevederilor art.72 din Constituţie.

La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor domnul  Gheorghe Predilă, consilier în cadrul Ministerului Agriculturii, Pădurilor, Apelor şi Mediului. 

La lucrările comisiei au fost prezenţi  32  de deputaţi, membri ai comisiei.

Raportul comisiei a fost adoptat  cu majoritate, înregistrându-se 2 abţineri din voturile celor prezenţi, în şedinţa din 9 septembrie 2003.              

În urma dezbaterii, Comisia propune admiterea cu modificări a proiectului de lege.

I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. Crt.
	Text iniţial


	Text propus de Comisie 

(autorul amendamentului)
	Motivarea 

propunerii amendamentelor

	0
	1
	2
	3

	1. 
	Titlul legii: 

Lege pentru aprobarea Ordonanţei de urgenţă a Guvernului nr.54/2003 privind interzicerea realizării de clădiri pe suprafeţele din fondul forestier naţional afectate de incendii   
	Nemodificat.
	

	2. 
	Articol unic: Se aprobă Ordonanţa de urgenţă a Guvernului nr.54/2003 privind interzicerea realizării de clădiri pe suprafeţele din fondul forestier naţional afectate de incendii, cu următoarele modificări:  
	Articol unic: Se aprobă Ordonanţa de urgenţă a Guvernului nr.54/2003 privind interzicerea realizării de clădiri pe suprafeţele din fondul forestier naţional afectate de incendii, publicată în Monitorul Oficial al României, Partea I, nr.457 din 27 iunie 2003, cu următoarele modificări:  

Deputat: Kelemen Attila
	Pentru respectarea normelor de tehnică legislativă.

	3. 
	Ordonanţă de urgenţă privind interzicerea realizării de clădiri pe suprafeţele din fondul forestier naţional afectate de incendii   
	Titlul ordonanţei se modifică:

Ordonanţă de urgenţă privind interzicerea realizării de clădiri pe suprafeţele din fondul forestier naţional afectate de incendii sau de alte acţiuni care provoacă uscarea arborilor. 

Deputat: Marian Ianculescu - PSD
	Pentru a cuprinde toate acţiunile care pot duce la degradarea fondului forestier naţional.

	4. 
	Art.1. – (1) Se interzice realizarea de clădiri pe suprafeţele din fondul forestier naţional afectate de incendii.

  (2) Suprafeţele prevăzute la alin.(1) în mod obligatoriu vor fi reîmpădurite. 
	Art. 1 se modifică şi va avea următorul cuprins:

„Art.1. – (1) Se interzice realizarea de clădiri pe suprafeţele din fondul forestier naţional afectate de incendii sau de alte acţiuni care provoacă uscarea arborilor.

  (2) Suprafeţele prevăzute la alin.(1) vor fi în mod obligatoriu reîmpădurite.”

Deputat: Marian Ianculescu - PSD
	Ca urmare a modificărilor anterioare.

	5. 
	Art.2. – (1) Realizarea de clădiri de către persoanele fizice sau juridice pe suprafeţele din fondul forestier naţional afectate de incendii constituie contravenţie şi se sancţionează cu amendă de la 100.000.000 lei la 200.000.000 lei sau închisoare contravenţională.

  (2) Contravenienţii sunt obligaţi să demoleze construcţiile ridicate sau să suporte cheltuielile de demolare, în cazul în care această acţiune se asigură de către deţinătorul fondului forestier, precum şi să asigure sau să suporte cheltuielile pentru repunerea în circuitul productiv a suprafeţei pe care a fost realizată construcţia. 
	Art. 2 se modifică şi va avea următorul cuprins:

„Art.2. – (1) Realizarea de clădiri de către persoanele fizice sau juridice pe suprafeţele din fondul forestier naţional afectate de incendii sau de alte acţiuni care provoacă uscarea arborilor constituie contravenţie şi se sancţionează cu amendă de la 200.000.000 lei la 400.000.000 lei sau închisoare contravenţională.

  (2) Contravenienţii sunt obligaţi să demoleze construcţiile ridicate sau să suporte cheltuielile de demolare, în cazul în care această acţiune se asigură de către deţinătorul fondului forestier, precum şi să asigure sau să suporte cheltuielile pentru repunerea în circuitul productiv a suprafeţei pe care a fost realizată construcţia.”

Deputat: Ianculescu Marian – PSD

Deputat: Petre Posea - PSD
	Ca urmare a modificărilor anterioare.

Pentru a întări disciplina în domeniu.

	6. 
	Art.3. – Eliberarea de autorizaţii de construire pentru realizarea de clădiri pe suprafeţele prevăzute la art.1 constituie contravenţie şi se sancţionează cu amendă de la 50.000.000 lei la 100.000.000 lei. 
	Art. 3 se modifică şi va avea următorul cuprins:

„Art.3. – Eliberarea de autorizaţii de construire pentru realizarea de clădiri pe suprafeţele prevăzute la art.1 constituie contravenţie şi se sancţionează cu amendă de la 200.000.000 lei la 400.000.000 lei.”

Deputat: Petre Posea - PSD
	Pentru a întări disciplina în domeniu.

	7. 
	Art.4. – Constatarea contravenţiilor şi aplicarea sancţiunilor prevăzute la art.2 şi 3 se fac de către personalul împuternicit al Ministerului 
Agriculturii, Pădurilor, Apelor şi Mediului, Ministerului Transporturilor, Construcţiilor şi Turismului şi Ministerului Administraţiei şi Internelor. 
	Nemodificat.
	

	8. 
	Art.5. – Contravenţiilor prevăzute de prezenta ordonanţă de urgenţă le sunt aplicabile prevederile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările ulterioare.   
	Nemodificat.
	


PREŞEDINTE,







              SECRETAR,



Ioan BÂLDEA      






           Alexandru PEREŞ

Întocmit:    Consilier:


      Anton Păştinaru


       Expert:


      Florentin Oancea

